CELEX: 62011CA0149
Language: hu
Date: 2012-12-19 00:00:00
Title: C-149/11. sz. ügy: A Bíróság (második tanács) 2012. december 19-i ítélete (a Gerechtshof te ’s-Gravenhage (Hollandia) előzetes döntéshozatal iránti kérelme) — Leno Merken BV kontra Hagelkruis Beheer BV (Közösségi védjegy — 207/2009/EK rendelet — 15. cikk (1) bekezdés — A „tényleges használat fogalma” — A használat területi kiterjedtsége — A közösségi védjegy egyetlen tagállam területén történő használata — Elegendőség)

16.2.2013   
            
            
               HU
            
            
               Az Európai Unió Hivatalos Lapja
            
            
               C 46/3
            
         A Bíróság (második tanács) 2012. december 19-i ítélete (a Gerechtshof te ’s-Gravenhage (Hollandia) előzetes döntéshozatal iránti kérelme) — Leno Merken BV kontra Hagelkruis Beheer BV
   (C-149/11. sz. ügy) (1)
   
   (Közösségi védjegy - 207/2009/EK rendelet - 15. cikk (1) bekezdés - A „tényleges használat fogalma” - A használat területi kiterjedtsége - A közösségi védjegy egyetlen tagállam területén történő használata - Elegendőség)
   2013/C 46/05
   Az eljárás nyelve: holland
   
      A kérdést előterjesztő bíróság
   
   Gerechtshof te ’s-Gravenhage
   
      Az alapeljárás felei
   
   
      Felperes: Leno Merken BV
   
      Alperes: Hagelkruis Beheer BV
   
      Tárgy
   
   Előzetes döntéshozatal iránti kérelem — Gerechtshof te’s-Gravenhage — A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.) 15. cikke (1) bekezdésének értelmezése — A védjegy használata — Tényleges használat — Fogalom — A közösségi védjegy egy tagállam területén történő használata — Ez utóbbi ténylegesnek minősülő használata, ha azonos nemzeti védjegyről lenne szó
   
      Rendelkező rész
   
   A közösségi védjegyről szóló, 2009. február 26-i 207/2009/EK tanácsi rendelet 15. cikkének (1) bekezdését úgy kell értelmezni, hogy valamely védjegy esetén a „Közösségben történő tényleges használat” követelményének mérlegelésekor a tagállamok területének határait figyelmen kívül kell hagyni.
   A 207/2009 rendelet 15. cikkének (1) bekezdése szerint valamely közösségi védjegy akkor képezi „tényleges használat” tárgyát, ha alapvető rendeltetésének megfelelően és annak érdekében használják, hogy az árujegyzékében szereplő áruk vagy szolgáltatások tekintetében az Európai Közösségben piaci részesedést teremtsen meg, vagy tartson fenn. A kérdést előterjesztő bíróság feladata mérlegelni, hogy az alapügyben a feltételek teljesültek-e, figyelemmel a releváns tényállásbeli elemekre és körülményekre, mint többek között a szóban forgó piac jellegzetességei, a védjegy árujegyzékében szereplő áruk vagy szolgáltatások természete, a használat területi kiterjedtsége és mennyiségi jelentősége, valamint a használat gyakorisága és rendszeressége.
   
      (1)  HL C 179., 2011.6.18.